I 2018 kom dokumentarfilmen på NRK. Filmen handler om avdøde byråsjef Harry Lindstrøm, som ble avskjediget og straffedømt for utroskap i tjenesten. Skuespilleren Mads Ousdal, som vokste opp med Harry Lindstrøm som nabo og barnevakt, går opp sporene for å finne ut hva som egentlig skjedde med Lindstrøm. Filmen undersøker blant annet statsminister Einar Gerhardsens vellykkede forsøk på å gjøre Harry Lindstrøm til syndebukk for en feilslått industripolitikk. Dokumentaren er produsert av Eirin Gjørv for Sant og Usant.